Story of the OIiclo. 579 



Malulani laua me Kaohelo, koe ihola o Pele me Hiiaka. I ka noho ana o laua nei, a 

 no ka ho-a mau o Pele i ke ahi, aole hoi he ana o ka hiamoe o Hiiaka, olelo aku ia i 

 kona hanau mua: "Heaha hoi keia ho-a au i ke ahi, aole ka e ana ka hiamoe i ka ka 

 mea o ka wela o ke kua i ke ahi, e aho e hookuu ae i ka pokii o kaua, a nana no hoi e 

 imi aku kona wahi e noho ai." Ia wa o ka hookuu aku la no ia o Pele ia Kaohelo, o 

 ko ianei hele a ku la no ia a hiki ma Koolau i Oahu, a o Heeia hoi kekahi kanaka u-i 

 oia kau e noho ana malaila, ua make nae hoi. A ike mai la hoi ko iala uhane i 

 ko ianei uhane, aloha malihini iho la laua nei, a hookipa no hoi ma ka hale, luana 

 ihola hoi laua nei no kekahi mau minute, a mahope, ninau mai o Heeia ia Kaohelo : "E 

 hele ana i hea kau huakai, a mai hea mai hoi oe i hele mai ai?" Olelo aku keia: "Ka, 

 o Hawaii ko makou wahi noho me ko'u mau kaikuaana, ua make nae hoi au, a no ka 

 wela loa o ke kua o kuu kaikuaana opio. oia o Hiiaka i ke ahi, olelo keia i ka hanau 

 mua o maua e hookuke ia'u, a oia keia hele a'u e imi i wahi no'u e noho ai." A lohe 

 o Heeia i keia mau olelo a Kaohelo i ku i ke aloha mokumokuahua a ka manao e hoo- 

 kaulike iho ai, he mea-e ka lele kupilikii o kona kino holo okoa i ke aloha i keia wahine. 

 O kona olelo koke aku la noia : "E aho hoi ha i wahine oe na'u a i kane hoi au nau." 

 Ua maikai ia manao i mua o ke queen oi kelakela o Kukuluokahiki, a noho a kane a 

 wahine ihola laua nei. 



Ia noho ana hoi o laua nei a mahope mai, hanau ihola ka laua kaikamahine oia 

 o XA^aialani, he wahine u-i a maikai keia, ua oi ae no hoi kona maikai mamua o kona 

 makuahine. Noho iho la hoi lakou nei a hala na makahiki ekolu, olelo aku keia i na 

 makua e kii ia Malulani ma Lanai. Ua maikai no hoi ia mea i mua o na makua. O 

 ko ianei hele no ia a hiki i Hawaii, olelo mai o Hiiaka ia Pele: "E. ei ae ke kaikama- 

 hine a kaua ke hele mai nei." Olelo aku o Pele: "Nawai auanei ia kaikamahine, aole 

 paha wau e ike aku iaia ?" a ua lilo loa ia mea hoopaapaa loa mawaena o laua. I ka he- 

 le ana 'ku o ke kaikamahine a ma ka waha o ka lua, o Akanikolea ka inoa oia wahi, i 

 alawa iho ka hana, e hoopaapaa ana na makuahine. A no ka nui ukiuki loa o Pele, e 

 ho-a ae ana keia i ke ahi, o ka hele ia a piha ka lua, manao hoi o Hiiaka o make ke kai- 

 kamahine, o ke kii no ia i ke kaikunane ia Ahuimaiapakanaloa e noho ana i Nuu- 

 mealani, oia wale no ka mea e oluolu ai o Pele. I ka hiki ana mai o ua kaikunane nei, 

 o ka emi aku la no ia o ke ahi, a iho aku la ua kaikamahine nei, a ike keia i ka pala o 

 ka maia, lalau aku la no keia ai. Pela ka laua nei iho ana a hiki ilalo. O ka emi loa aku 

 la no hoi ia o ke ahi a nalowale iloko o ka waha o Pele. A ike o Pele i ka lakou kaika- 

 mahine, olelo aku la ia: "Ua manao au e make ana oe no kuu hoohewahewa ana ku nei, 

 eia ka ua pololei ka ko makuahine opio i olelo mai nei ia'u, he kaikamahine oe na 

 makou." 



Ia wa, olelo aku o Pele i ke kaikamahine: "E i ae no ka mea ai i luna." Ninau 

 mai ke kaikamahine: "Heaha ia mea ai?" Olelo aku la ka makuahine: "He ohelo, ua 

 hele akula ia a pala, o ka makou no hoi ia e ai nei." Ia lohe ana o ua kaikamahine nei, 

 o ka pii aku la no ia a ike i ka pala o ka ohelo, lalau aku la keia a hahai mai la. I ka 

 hai ana mai, o ke kahe mai la no ia o ke koko e like me ko ke kanaka ; honi ae la keia, 

 aole o kana mai o ka pilau, o ko ia nei haalele no ia a hoi ilalo. Olelo aku la keia ia 

 Pele: "Kai no hoi he mea maikai kau i olelo mai nei ia'u, i hahai aku nei kuu hana o 



